गैरआवासीय नेपाली संघ (एनआरएनए) को वर्तमान अन्तरराष्ट्रिय समन्वय परिषद (आइसिसि) ले कार्यभार सम्हालेको १०० दिन पूरा भएको छ । संसारभर छरिएर रहेको र दिनानुदिन विस्तार हुँदै गइरहेको गैरआवासीय नेपाली अभियान र संघले गर्नु पर्ने काम एवं विधानतः समन्वय परिषद्ले गर्नु पर्ने पदपूर्ति, विभिन्न समिति तथा टास्क फोर्सहरूको निर्माण र नेपालस्थित सचिवालयलाई बढीभन्दा बढी सक्षम र चुस्त बनाउनेलगायतका आन्तरिक कामहरू गरेको जनाएको छ ।
